
Către,
BIROUL PERMANENT AL

CAMEREI DEPUTATILOR 


Vă înaintăm, alăturat, RAPORTUL asupra proiectului de Lege privind transmiterea unor bunuri imobile aflate în proprietatea privată a statului, din administrarea Ministerului Tineretului şi Sportului, în administrarea Federaţiei Române de Rugby, trimis, spre dezbatere în fond, Comisiei juridice, de disciplină și imunități, cu adresa nr. Plx. 318/2020 .

                                                            Președinte,

Mihai-Alexandru Badea

COMISIA JURIDICĂ, DE DISCIPLINĂ ȘI IMUNITĂȚI

Bucureşti, 10 februarie 2021
RAPORT 

asupra proiectului de Lege privind transmiterea unor bunuri imobile aflate în proprietatea privată a statului, din administrarea Ministerului Tineretului şi Sportului, în administrarea Federaţiei Române de Rugby

În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități a fost sesizată spre dezbatere în fond, cu proiectul de Lege privind transmiterea unor bunuri imobile aflate în proprietatea privată a statului, din administrarea Ministerului Tineretului şi Sportului, în administrarea Federaţiei Române de Rugby, trimis cu adresa nr. Plx. 318/2020.
Potrivit prevederilor art. 75 din Constituţia României, republicată şi ale 91 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Consiliul Legislativ a avizat favorabil proiectul de lege, conform avizului nr. 302 din 02.04.2020.

Senatul a adoptat proiectul de lege în ședința din data de 19.05.2020 cu respectarea prevederilor art.76 alin.(1) din Constitutia României.
Proiectul de lege supus dezbaterii are ca obiect de reglementare schimbarea titularului dreptului de administrare a unor bunuri imobile aflate în proprietatea privată a statului, din administrarea Ministerului Tineretului şi Sportului, în administrarea Federaţiei Române de Rugby. Intervenţia legislativă este argumentată prin faptul că baza sportivă din cadrul Stadionului Naţional Arcul de Triumf este principalul loc în care se desfăşoară sesiunile de pregătire centralizată şi competiţiile sportive, este firesc ca această locaţie să fie dată spre administrare Federaţiei Române de Rugby.

Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa online din data de 10 februarie 2021.

Membrii Comisiei juridice, de disciplină și imunități au participat la dezbateri conform listei de prezență.

În urma dezbaterii, membrii Comisiei au hotărât, cu majoritate de voturi, respingerea proiectului de Lege privind transmiterea unor bunuri imobile aflate în proprietatea privată a statului, din administrarea Ministerului Tineretului şi Sportului, în administrarea Federaţiei Române de Rugby, în forma adoptată de Senat.
În raport de obiectul şi conţinutul său,  proiectul de lege face parte din categoria legilor ordinare.

